Die Gary Rom-blog: Gekrimpde hare
JY LEES NOU Die Gary Rom-blog: Gekrimpde hare
Gekrimpde hare, of crimped hair, is een van daardie trends wat niemand gedink het gaan ooit weer in die mode wees nie, maar tog is dit. Onlangs sien ons dit op die loopplank én bekendes soos die sangeres Christina Millian en model Tyra Banks dra dié haarstyl. Die span van Gary Rom Woodlands wys ons hoe om dié voorkoms te kry.
Volg die 6 eenvoudige stappe om dié voorkoms te kry
Stap 1: Was jou hare soos normaal en maak dit droog met 'n handdoek, maar moenie dit vryf nie. Maak seker dat dit steeds redelik nat is, maar dit moenie water drup nie.
Stap 2: Gebruik 'n wyetand-kam en kam jou hare totdat daar nie meer koeke is nie. Verdeel jou hare in seksies (hoeveelheid hang af van die dikte van jou hare).
Stap 3: Vleg elke seksie liggies, maar moenie te hard trek nie, want jy wil nie jou kopvel seermaak nie. Die vlegsel moenie te los wees nie, anders gaan jy net golwe kry en nie die krimpel-effek nie. Maak die punte vas met 'n rekkie om seker te maak jou vlegsel bly styf.
Stap 4: Hou jou hare heeldag in die vlegsels of slaap daarmee totdat jou hare droog is.
Stap 5: As jy nie tyd het om jou hare vanself droog te laat word nie, blaas dit vir sowat 5-10­ minute op 'n koue-stelling. Warm hitte sal jou hare uitdroog en beskadig as jy te lank daarmee jou hare droogblaas.